શીર્ષક: વુહાન વાઇરસ લૅબ : ચીનની વિવાદાસ્પદ લૅબોરેટરીની અંદર શું થાય છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ચીનના વુહાનમાં આવેલી વાઇરોલૉજી લૅબોરેટરી જ્યાંથી કોરોના વાઇરસ લિક થયાનો આક્ષેપ છે

ચીનના વુહાનની ચર્ચા કોરોના વાઇરસની શરૂઆત થઈ એ વખતથી જ થઈ રહી છે, 23 જાન્યુઆરી 2020ના દિવસે દુનિયામાં કોરોના વાઇરસને લીધે સૌથી પહેલું લૉકડાઉન વુહાનમાં થયું હતું.

એ વાતને એક વર્ષ અને ચાર મહિના થઈ ગયાં છે, આમ છતાં સમયાંતરે કોરોના વાઇરસની વાત થાય ત્યારે ચીન, વુહાન અને વુહાનની લૅબોરેટરીની વાત આવે છે.

વુહાનની આ લૅબમાંથી કોરોના વાઇરસલિક થઈને આખી દુનિયામાં પહોંચ્યો હોવાનો આક્ષેપ અમેરિકા સહિતના દેશોએ કર્યા છે.

વુહાનની વાઇરોલૉજી લૅબ શરૂ ક્યારે થઈ?

શું કોરોના વાઇરસ વિશે ચીન કંઈક છુપાવવા માગે છે?

ચાઇનિઝ ઍકેડમી ઑફ સાયન્સીસ હેઠળ કામ કરતી વુહાન ઇન્સ્ટિટ્યૂટ ઑફ વાઇરોલૉજી એક રાષ્ટ્રીય સંસ્થા છે, જેની સ્થાપના 1956માં થઈ હતી. 

સ્થાપના વખતે તેનું નામ વુહાન માઇક્રોબાયૉલૉજી લૅબોરટરી હતું, પાછળથી તેનું નામ બદલીને વુહાન ઇન્સ્ટિટ્યૂટ ઑફ વાઇરોલૉજી રાખવામાં આવ્યું છે.

ચીનના વિખ્યાત વાઇરોલૉજિસ્ટ ગાઓ શાંગયીન અને માઇક્રોબાયૉલૉજિસ્ટ ચેન હુઆગુઈની આગેવાનીમાં લૅબની સ્થાપના થઈ હતી. બંને સાથે ચીનના બીજા વૈજ્ઞાનિકો પણ જોડાયા હતા.

વુહાનની લૅબમાં શું થાય છે?

વુહાનની લૅબમાંથી કોરોના વાઇરસ લીક થયાની વાતમાં કેટલું તથ્ય?

વુહાનની આ લૅબનું મૂળ કામ વાઇરસ પર સંશોધન કરવાનું છે, જેની માટે ત્યાં વાઇરસનું વર્ગીકરણ અને જાળવણી પણ કરવામાં આવે છે.

આ લૅબમાં જંતુ, જીવાતો અને પશુઓ દ્વારા ફેલાતા વાઇરસ પર સંશોધન કરવામાં આવે છે, સાથે જ અહીં મોલિક્યુલર વાઇરસ પર પણ કામ થાય છે.

અહીં હાલમાં એચઆઈવી, ફ્લુ, હેપિટાઇટિસ અને ગાંઠ માટે જવાબદાર વાઇરસ પર સંશોધન કરાઈ રહ્યા છે. સાથે જ ઍન્ટિ-વાઇરસ ડ્રગનું પણ સંશોધન કરવામાં આવે છે.

વુહાન ઇન્સ્ટિટ્યૂટ ઑફ વાઇરોલૉજીનાં ચાર સંશોધન કેન્દ્રો છે. સેન્ટર ફૉર મોલિક્યુલર વાઇરોલૉજી ઍન્ડ પૅથૉલૉજી, સેન્ટર ફૉર ઍનાલિટિકલ માઇક્રોબાયૉલૉજી ઍન્ડ નેનો-બાયૉલૉજી, સેન્ટર ફોર માઇક્રોઓર્ગેનિઝમ રિસોર્સ ઍન્ડ બાયોઇન્ફૉર્મેટિક્સ અને સેન્ટર ફોર ઇમર્જિંગ ઇન્ફેક્શિયસ ડિસીઝ.

નવી બીમારીઓના પ્રસારને અટકાવવા માટે ચીન અને ફ્રાંસ વચ્ચે 2004માં થયેલા કરાર મુજબ ઉચ્ચ સ્તરીય બાયૉસેફ્ટી લૅબ સ્થાપવા બંને પક્ષો રાજી થયા હતા.

કરાર મુજબ વુહાન વાયરોલૉજી ઇન્સ્ટિટ્યૂટ ખાતે રાષ્ટ્રીય બાયૉ-સૅફ્ટી લૅબોરટરી તૈયાર કરવામાં આવી રહી છે.

ચીનમાં સૌથી મોટી વાઇરસ બૅન્ક

વુહાનની લૅબમાંથી કોરોનાની...